google/wiki40b huggingface dataset:
Béla Lugosi

Životopis

V začiatkoch svojej kariéry pôsobil ako divadelný herec v Maďarsku. Potom odišiel do Nemecka, kde začal nakrúcať prvé filmy pod pseudonymom Arisztid Olt. Známym sa stal vďaka stvárneniu grófa Draculu v americkom filme Dracula z roku 1931, ktorý režíroval Tod Browning.
Od roku 1922 žil v USA, kde roku 1931 získal na základe úspešného divadelného predstavenia filmovú rolu Draculu. Medzi jeho ďalšie úspešné filmy z tohto obdobia patria napr. Čierna mačka (1934) alebo Havran (1935). V nasledujúcich rokoch hral Lugosi väčšinou vo filmoch, ktoré sa zaoberali témou mágie, okultizmu, satanizmu a vampirizmu, ale svoju najslávnejšiu rolu už nikdy neprekonal.
V staršom veku Lugosi nedostával veľa filmových príležitostí, na sklonku života hral len vo filmoch „kategorie B“ režiséra Eda Wooda (Glen or Glenda, Bride of the Monster a Plan 9 from Outer Space).
Béla Lugosi zomrel v roku 1956 na srdečný kolaps. Jeho posledným prianím bolo, aby bol pochovaný v kostýme svojej najslávnejšej filmovej postavy – Draculu.
Kyathos

Kyathos (starogr. κύαθος – kyathos) je typ starogréckej nádoby.
Kyathos, menšia nádoba (cca 10 až 15 cm) v tvare šálky na nízkom podstavci s jedným dlhým vertikálnym uchom, sa používal ako naberačka či šálka.  Naberalo sa ním napr. víno z kratéra a nalievalo do krčahov oinochoé.
V starovekom Grécku boli prvé známe nádoby (čiernofigúrové) tohto tvaru vyrobené okolo roku 530 pred Kr. v dielni hrnčiara Nikosthena, ktorý sa inšpiroval podobnou formou etruskej keramiky Bucchero. Od druhej polovice 5. stor. pred Kr. bola ich výroba menej rozšírená. Jeho tvar bol odvodený od nádoby, ktorá bola pôvodne bronzová.
Châtillon-Saint-Jean

Poloha

Obec má rozlohu 8,82 km². Najvyšší bod je položený 343 m n. m. a najnižší bod 192 m n. m.

Obyvateľstvo

Počet obyvateľov obce je 1 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-lès-Luxeuil

Poloha

Obec má rozlohu 7,69 km². Najvyšší bod je položený 310 m n. m. a najnižší bod 260 m n. m.

Obyvateľstvo

Počet obyvateľov obce je 432 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Historické župy na Slovensku

Tento článok sa zaoberá vývojom komitátov, stolíc a žúp na území Slovenska.

Členenie žúp

Jednotlivé stolice (župy) sa na Slovensku od 15. stor. do roku 1922 (s prestávkami v druhej polovici 19. stor.) ďalej členili na tzv. slúžnovské okresy (zvyčajne štyri).

Jozefínska reforma (1785 – 1790)

Hranice stolíc a ich funkcia boli značne zmenení v rámci tzv. jozefínskych reforiem v roku 1785 (zmena šlachtických stolíc na moderné štátne stolice), no už roku 1790 uhorská šľachta Viedeň donútila k návratu k systému spred roka 1785.

Prvé provizórium (1849 – 1850)

Boli zachované hranice bývalých stolíc

Tzv. definitívum (1853 – 1860)

Oravská a Turčianska župa boli spojené do Oravsko-tučianskej župy. Inak došlo len k malým zmenám.

Prechodné obdobie (1860 – 1867)

Postupný návrat k stavu z roku 1848.

Česko-Slovensko (1928 – 1939 a 1945 – 1949)

V r. 1928 župné usporiadanie Slovenska a Podkarpatskej Rusi definitívne zaniklo a bolo nahradené krajinským usporiadaním (po česky zemské zřízení), pričom Slovensko tvorilo jednotnú Slovenskú krajinu. Toto zriadenie na Slovensku zaniklo roku 1939, ale bolo nakrátko obnovené po vojne v rokoch 1945-(31.1.)1949.
Miloš Šejn

Život a dielo

Narodil sa 10. augusta 1947 v Jablonci nad Nisou, absolvoval filozofickú fakultu Karlovej univerzity v Prahe v roku 1975 (výtvarná výchova – doc. Zdeněk Sýkora, dejiny umenia a estetika – prof. Petr Wittlich, doc. Miloš Jůzl). V roku 1976 získal doktorát filozofie, v roku 1991 bol menovaný profesorom maliarstva. V rokoch 199 – 2011 pôsobil ako vedúci pedagóg intermediálneho ateliéra na Akadémii výtvarných umení v Prahe a ako hosťujúci pedagóg na Akadémii v Aix-en-Provence, Carrare, Haagu, Ľubľane, Stuttgarte a Viedni.
Miloš Šejn pracuje v oblastiach vizuálneho umenia, performancie, zaoberá sa problematikou vizuálneho vnímania a organizuje workshopy, ako je Bohemiae Rosa. Jeho umelecký koncept bol formovaný od mladosti, kedy vykonal množstvo ciest divočinou ako reflexia vnútornej potreby priblížiť sa tajomstvu prírody a sledovaniu zázračnosti, ku ktorej tu dochádza. Od začiatku šesťdesiatych rokov dvadsiateho storočia počas putovania fotografoval, kreslil, zbieral a opisoval svoje pozorovania prírody. V súčasnosti sa zameriava na okamžité kreatívne možnosti, vychádzajúce zo vzťahov historickej humanizovanej krajiny a celistvej prírody. Vedome laboruje oblasťami expresívneho jazyka medzi textom, výtvarnou stopou, telovým pohybom, hlasom a expanziou do priestoru.
Jedna z vrstiev jeho tvorby je v odbornej literatúre označovaná termínmi konceptuálne a postkonceptuálne umenie.
Do medzinárodného kontextu bolo jeho dielo uvedené radom výstav či performancií, napríklad na interdisciplinárnom festivale Milanopoesia v milánskom Spazio Ansaldo v roku 1991 či na výstave telového umenia L'art au Corps v MAC múzeu Marseille v roku 1997, v Česku na výstave Tváře v pražskom Rudolfine v roku 2012, sólovo potom najmä v Galérii ifa v Berlíne v roku 1995, v Kráľovskom múzeu v Uppsale v roku 2010 alebo v Palazzo Grassi v Benátkach roku 2013.
Courboin

Poloha

Obec má rozlohu 14,07 km². Najvyšší bod je položený 229 m n. m. a najnižší bod 80 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sedimentačný bazén

Sedimentačný bazén alebo sedimentačná panva alebo panva je miesto na zemskom povrchu (najčastejšie na morskom dne, ale v niektorých prípadoch aj na súši), kde dochádza k poklesávaniu a hromadeniu veľkého množstva sedimentov a ich následnej premene na usadené horniny. Vznik sedimentačných bazénov a ich lokalizácia je podmienená tektonickými pohybmi Zeme a rozdelenie bazénov na jednotlivé typy tiež vychádza z tektonického prostredia bazénu.
V panvách, ktorých sedimentárna výplň presahuje 1 km sa môžu za priaznivých okolností zachovávať uhľovodíky. Panvy sa líšia tvarom od misovitých po úzke a dlhé panvy pretiahnutého tvaru. Môžu byť ohraničené zlomami.
Žlobin

Žlobin (po bielorusky : Жло́бін; po rusky : Жло́бин) je mesto v Bielorusku v Homeľskej oblasti, ktoré leží na rieke Dneper. Mesto má asi 80 000 obyvateľov. Prvá písomná zmienka o meste Žlobin je z roku 1492.
V meste sídli veľká oceliarska firma BMZ (Bieloruský metalurgický kombinát). BMZ je jedena z najväčších spoločností v Bielorusku a dôležitý výrobca oceľových drôtov a prútov na celosvetových trhoch. Spoločnosť je hlavným podporovateľom mestskej ekonomiky.
Surgy

Poloha

Obec má rozlohu 16,03 km². Najvyšší bod je položený 214 m n. m. a najnižší bod 137 m n. m.

Obyvateľstvo

Počet obyvateľov obce je 442 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaumotte-Aubertans

Poloha

Obec má rozlohu 13,57 km². Najvyšší bod je položený 328 m n. m. a najnižší bod 228 m n. m.

Obyvateľstvo

Počet obyvateľov obce je 477 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Smrk (prírodná rezervácia)

Ochrana

Predmetom ochrany sú zvyšky prirodzených smrekových bučín s prímesou bielej jedle a javorom horským so zachovanými dynamickými procesmi prebiehajúcimi v prirodzených ekosystémoch; striedajú sa rôzne typy biotopov od pramenísk po kamenisté až balvanité sutiny.

Flóra

Dominantnou drevinou rezervácie je smrek obyčajný, občas sa tu vyskytuje buk lesný a jarabina vtáčia, ďalšie stromy len ojedinele. V bylinnom poschodí v rezervácii rastie hlavne smlz chĺpkatý, chlpaňa lesná, sedmokvietok európsky, srnovník purpurový, brusnica čučoriedková, papraď rozložená, metluška krivolaká, kyslička obyčajná alebo tôňovka dvojlistá. Zriedkavo sa vyskytuje beskydský endemit prilbica tuhá moravská.

Fauna

Okrem klasických obyvateľov českého lesa sa v rezervácii vyskytujú hlavne živočíchy náročnejšie na pokoj. Z vtákov rezerváciu obýva napr. hlucháň hôrny, jariabok hôrny, tesár čierny, ďateľ veľký, žlna sivá, jastrab veľký, sova obyčajná, drozd kolohrivec, vrchárka modrá, žltochvost hôrny, príležitostne aj bocian čierny alebo krkavec čierny. Rezervácia Smrk je trvalým biotopom rysa ostrovida a niekoľkokrát tu bol pozorovaný medveď hnedý, pri úpätí hory boli zaznamenané stopy vlka. Tieto veľké šelmy sem prechádzajú zo slovenských hôr.
Nová doba (Bratislava)

Filozofia výstavby

Projekt Nová doba vznikol ako projekt obytných blokov družstva súkromných zamestnancov a robotníkov v roku 1932 a patrí k najvýznamnejším realizovaným pokusom riešenia sociálnej výstavby tzv. „najmenšieho bytu“ na Slovensku v medzivojnovom období. Predstavoval nový názor na urbanistické, technické a ekonomické riešenie problému sociálneho bývania.

Dispozičné riešenie

Základný koncept návrhu sleduje vytvorenie obytného prostredia na čo najvyššej úrovni. Dispozičné usporiadanie dovoľuje iba minimálny styk jednotlivých bytov a vytvára dobré podmienky pre relatívne izolované, nerušené bývanie, dobré oslnenie a vetranie všetkých miestností. Izby chráni od hluku schodiska príslušenstvo bytu. Jednu obytnú skupinu tvorí 162 bytov piatich typov, ktoré sú zoskupené okolo ôsmich schodísk. Sú tu garsónky, normálne jednoizbové, väčšie jednoizbové, normálne dvojizbové a väčšie dvojizbové byty. Byty mali vysoký štandard vybavenia a niektoré kolektívne zariadenia, napr. ústrednú práčovňu a sušiareň.

Urbanistické riešenie

Pôvodné urbanistické riešenie bola riadková zástavba. Na žiadosť mestského stavebného úradu bola však zmenená na polootvorený blok. Smerom k Vajnorskej ulici sa takto vytvorila súvislá uličná čiara a na druhej strane vznikol tichý, izolovaný priestor vnútorného dvora.

Architektonické a stavebno-konštrukčné riešenie

Architektonický výraz Novej doby je skromný a zakladá sa na kontrastoch plných a členených stien. Pozoruhodným prínosom je unifikovaná oceľová konštrukcia, v takomto rozsahu použitá prvýkrát na Slovensku. Hospodárnosť návrhu Weinwurm nehľadal v pôdorysnom riešení (pavlačový dom by bol úspornejší), ale v konštrukčných a stavebno-technických prvkoch. Hlavné momenty ekonómie spočívali jednak v spomínanej unifikácii konštrukcie, jednak v unifikácii pracovných postupov výstavby, rýchlosti montáže, malej hmotnosti a v menšom objeme i v ekonomickom riešení základov. Oceľová konštrukcia prvého bloku bola zhotovená za tri mesiace, ostatné stavebné práce trvali osem mesiacov. Prvý blok bol postavený v rokoch 1933-1934, druhý blok v rokoch 1935-1936. Na rozdiel od prvého bloku má druhý blok železobetónovú  konštrukciu, v tých rokoch už cenovo výhodnejšiu. Celkový koncept ostal zachovaný s minimálnymi úpravami dispozície. Bola zlepšená technická vybavenosť a osvetlenie spoločných zariadení. Až v rokoch 1937-1939 bola realizovaná tretia etapa na druhej strane, na dnešnej Bajkalskej ulici. Najvýznamnejšia zmena tejto etapy je rozšírenie dvora vložením jedného schodiska do traktu do Vajnorskej cesty.

Význam projektu

Obytné bloky Novej doby sú pre Weiwurma typickou puristicko-funkcionalistickou kompozíciou. Význam, ktorý Nová doba získala z hľadiska architektonicko-stavebného prevyšuje význam z hľadiska sociálneho. Ukazuje presunu záujmu architektúry od jednotlivca ku kolektívu. „Nová doba bola svojho času najdôležitejším vykryštalizovaním snáh o novom príbytku pracujúceho človeka,“ píše o nej A. Horejš. Autori chceli len vytvoriť príbytok ľuďom malým a chudobným, ktorí by inak buď vôbec neboli bývali, alebo bývali v nedôstojných podmienkach.
Conchy-les-Pots

Poloha

Obec má rozlohu 9,67 km². Najvyšší bod je položený 117 m n. m. a najnižší bod 74 m n. m.

Obyvateľstvo

Počet obyvateľov obce je 609 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yvré-le-Pôlin

Poloha

Obec má rozlohu 21,84 km². Najvyšší bod je položený 112 m n. m. a najnižší bod 41 m n. m.

Obyvateľstvo

Počet obyvateľov obce je 1 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dolní Marklovice (prírodná pamiatka)

Ochrana

Predmetom ochrany je kunka červenobruchá (Bombina bombina) a jej biotop.
Ghissignies

Poloha

Obec má rozlohu 4,52 km². Najvyšší bod je položený 134 m n. m. a najnižší bod 82 m n. m.

Obyvateľstvo

Počet obyvateľov obce je 475 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villars-lès-Blamont

Poloha

Obec má rozlohu 6,95 km². Najvyšší bod je položený 820 m n. m. a najnižší bod 540 m n. m.

Obyvateľstvo

Počet obyvateľov obce je 449 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Favières (Meurthe-et-Moselle)

Poloha

Obec má rozlohu 29,5 km². Najvyšší bod je položený 471 m n. m. a najnižší bod 308 m n. m.

Obyvateľstvo

Počet obyvateľov obce je 602 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stabilizátor (letectvo)

Pohyblivý stabilizátor

U lietadiel s pohyblivým stabilizátorom sa sklon horizontálneho stabilizátora mení nezávisle od pohybu výškového kormidla, a teda obe časti chvosta sú pohyblivé. Predná časť zodpovedá pohyblivému stabilizátoru a jej hlavnou úlohou je vyvažovať lietadlo. Najmä pri vysokej rýchlosti, vyvažovanie lietadla pohyblivým stabilizátorom a nie výškovým kormidlom vytvára nižší vyrovnávací aerodynamický odpor (trim drag). Uhol pohyblivosti tohto povrchu je zvyčajne minimálny, približne 10º.
Používa sa u väčšiny veľkých komerčných lietadiel, akými sú napríklad Airbus A340 alebo Boeing 737.
Józef Maria Bocheński

Józef Maria Bocheński (* 30. august 1902 – † 8. február 1995) bol poľský filozof, profesor vo Freiburgu (Švajčiarsko) predstaviteľ tomizmu.
Pôvodne príslušník ľvovsko-varšavskej školy.
Balleray

Poloha

Obec má rozlohu 16,08 km². Najvyšší bod je položený 375 m n. m. a najnižší bod 208 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Brice-de-Landelles

Poloha

Obec má rozlohu 14,77 km². Najvyšší bod je položený 202 m n. m. a najnižší bod 59 m n. m.

Obyvateľstvo

Počet obyvateľov obce je 678 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clergoux

Poloha

Obec má rozlohu 16,11 km². Najvyšší bod je položený 603 m n. m. a najnižší bod 511 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sťažeň

Sťažeň je lodný stožiar, na ktorý sa upevňujú rahná, plachty a laná. Okrem toho môže slúžiť na zavesenie signálnych svietidiel, antén, vlajok a pod. Vodorovný sťažeň na prove sa nazýva čeleň.
Gilly-sur-Loire

Poloha

Obec má rozlohu 22,63 km². Najvyšší bod je položený 311 m n. m. a najnižší bod 207 m n. m.

Obyvateľstvo

Počet obyvateľov obce je 484 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amandla Festival

Amandla Festival bol svetový hudobný festival, ktorý sa konal v Boston (Massachusetts) na Harvard Stadium, 21. júla 1979. Cieľ festivalu bola podpora a oslava oslobodenia Južnej Afriky, taktiež podpora pokračujúceho úsilia v ukončení rasistických prejavov v rodinách, školách, pracoviskách a rôznych komunitách po celom Bostone.
Slovo "Amandla" pochádza z Južnej Afriky, od kmeňa Zulu-ov a znamená "sila" alebo "energia". Hlavným hosťom festivalu bola legenda reggae hudby Bob Marley a jeho skupina The Wailers. Marley počas svojho vystúpenia predniesol zopár krátkych prejavov, v ktorých napádal systém a naliehavo sa dovolával po slobode a zjednotení Afriky.
Medzi kľúčových organizátorov festivalu sa radia Janet Axelrod, Reebee Garofalo, Janine Fay, Shelley Neill, George Pillsbury a Kazi Toure.
Ďalší vystupujúci boli legenda soulu Patti LaBelle, jazzový klavirista Eddie Palmieri, bubeník Babatunde Olatunji, juhoafrická skupina Jabula, skupina The Art of Black Dance a komik Dick Gregory, ktorý mal príhovor pred Marleyho vystúpením. Konferenciérom bol Mel King, aktivista a otvorený odporca apartheidu.
Bob Marley and The Wailers boli poslední, ktorí potvrdili účasť na festivale (3 týždne pred jeho konaním). Málokto vie, že skupina skoro nevystúpila, pretože len chvíľu pred vystúpením gitarista skupiny Al Anderson zlomil pri skúške krk svojej gitary. Kapela teda len pár minút pred vystúpením odmietla vystúpiť. Jeden z organizátorov musel rýchlo zájsť do mesta na Harvard Square a v hudobninách kúpil gitaru za 600 dolárov.
Jedna zaujímavosť: V priebehu konania festivalu nebola prítomná žiadna mestská polícia na štadióne ani v jeho blízkosti. Organizátori koncertu požiadali obyvateľov Bostonu aby dohliadli na pokojný priebeh akcie. Boli na to školení 6 mesiacov pred koncertom.
Latrodectus indistinctus

Opis

Snovačky sú malé živočíchy, ktoré však majú veľmi toxický jed spôsobujúci silné kŕče a zástavu srdca. Samičky sú väčšie než samčeky a ich meno čierna vdova vzniklo z toho, že samičky po oplodnení samčeka zväčša zabijú a zjedia. Samičky majú typické čierne telo s červeným znakom na brušku. Samčeky sú menšie a majú hnedé sfarbenie. Samičky vytvárajú siete, v ktorých majú veľké vajíčka. Majú malú hlavohruď, ale za to veľmi veľké brušká. Nohy sú štíhle, veľké a článkované. Majú malé hmatadlá, medzi ktorými sú zúbky, ktoré obsahujú jedové žľazy.

Výskyt

Snovačky druhu Latrodectus indistinctus žijú v južnej Afrike od juhozápadnej Namíbie, cez Kapské Mesto až po Mys dobrej nádeje. Žije pod suchou trávou a pri kameňoch.

Potrava

Snovačka Latrodectus indistinctus sa živí hmyzom.
Ig Nobelova cena

Ig Nobelova cena je americké ocenenie parodujúce Nobelovu cenu. Ceny každý rok v októbri udeľuje časopis Annals of Improbable Research (slovensky Anály nepravdepodobného výskumu) za neobvyklé alebo triviálne výsledky vedeckého výskumu. Komisia, ktorá ceny udeľuje, je zložená z nositeľov skutočných Nobelových cien. Odovzdávanie cien prebieha na Harvardovej univerzite a je nasledované prednáškami novo ocenených na Massachusettskom technologickom inštitúte.
Prvé Ig Nobelovej ceny boli udelené v roku 1991 za objavy, ktoré "nemôžu alebo by nemali byť opakované". Časopis ale neskôr pozmenil definíciu ceny na ocenenie za objavy, ktoré majú ľudí "najskôr rozosmiať a potom ich donútiť zamyslieť sa", s cieľom poukázať na to, že aj najabsurdnejšie sa javiace objavy môžu priniesť užitočné poznatky. Ročne je udeľovaných 10 cien v mnohých kategóriách, medzi ktoré patrí napr. fyzika, chémia, fyziológia/medicína, literatúra a mier.
Udelenie niektorých cien vyjadruje kritiku (napr. dve ceny za výskum homeopatie, ceny za "vedecké vzdelávanie" Rade pre vzdelanie štátov Kansas a Colorado kvôli ich postoju k vyučovaniu evolúcie alebo cena pre prorokov konca sveta), ale častejšie sa snažia upozorniť na vedecké výskumy s humornou alebo nečakanou témou. Medzi príklady patrí výskum pravidlá piatich sekúnd, objav, že ľudská prítomnosť sexuálne vzrušuje pštrosy, alebo vyhlásenie, že čierne diery spĺňajú všetky technické požiadavky, aby sa v nich nachádzalo peklo.
V roku 2010 sa Andrej Konstantinovič Gejm stal prvým človekom, ktorý získal ako Nobelovu cenu, tak Ig Nobelovu cenu.
Cena je venovaná fiktívnemu bratovi slávneho Alfreda Nobela - Ignác Nobel. Názov "Ig Nobel prize" je súčasne slovnou hračkou; rovnako vyslovovaní anglický výraz ignoble znamená "potupný", "sprostý" či "nešľachetný". Pri udelení ceny sa však používa trochu iná výslovnosť / ˌɪɡnoʊbɛl /, teda ako pri názve Nobelovej ceny (s / bɛl / bel / v poslednej slabike), nie ako ignoble, ktoré sa vyslovuje /ɪɡnəʊ.bl̩/, v americkej angličtine /ɪɡnoʊ.bl̩/.
Z českých vedcov získali v roku 2014 Ig Nobelovu cenu Jaroslav Flegr, Jan Havlíček a Jitka Hanušová-Lindová (spolu s ďalším zahraničným výskumným tímom) za výskum toxoplazmózy, respektíve "výskum, či vlastníctvo mačiek ohrozuje duševné zdravie". V tom istom roku získali Ig Nobelovu cenu tiež Vlastimil Hart, Petra Nováková, Erich Pascal Malkemper, Sabine Begall, Vladimír Hanzal, Miloš Ježek, Tomáš kust, Veronika Němcová, Jana Adámková, Kateřina Benediktová, Jaroslav Červený a Hynek Burda za výskum magnetorecepcie živočíchov, respektíve "dôkladné zdokumentovanie toho, že keď psy defekujú alebo urinujú, uprednostňujú orientáciu telesnej osi podľa siločiar magnetického poľa v severo-južnom smere".
Luriecq

Poloha

Obec má rozlohu 20,28 km². Najvyšší bod je položený 1 120 m n. m. a najnižší bod 480 m n. m.

Obyvateľstvo

Počet obyvateľov obce je 1 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koncil

Koncil (z lat. concilium) je zhromaždenie hodnostárov cirkvi katolíckej cirkvi.
Pravoslávna cirkev uznáva sedem ekumenických koncilov, ktoré sa konali v rozpätí rokov 325 až 787.
Katolícka cirkev uznáva až 21 všeobecných snemov, ktoré sa konali od roku 325 do 1965, ich zoznam je uvedený v článku ekumenický koncil. Mnohí katolícki teológovia dnes tiež odlišujú prvých 7 ekumenických snemov od ostatných 14 západných koncilov.
Iné východné cirkvi uznávajú iba dva (tzv. nestoriánske) alebo tri (tzv. monofyzitské) ekumenické koncily.
Watson (počítač)

Watson je počítač, často označovaný aj ako umelá inteligencia, ktorý je schopný rozpoznávať ľudskú reč, analyzovať otázky a následne formulovať odpovede. Watson je produkt firmy IBM a práca na ňom sa začala v roku 2005. Pomenovaný bol po Thomasovi J. Watsonovi, vizionárovi a dôležitom členovi spoločnosti.
Cieľom výroby počítača bolo vytvoriť stroj, ktorý by bol schopný vyhrať v americkej vedomostnej TV šou Jeopardy!. Toto sa podarilo 14. januára 2011. Watson mal prístup k 200 miliónom stránok štruktúrovaného / neštruktúrovaného obsahu ako aj k celej Wikipédii, o celkovom objeme dát cca 4 terabajty. Počas súťaže však nebol pripojený k internetu. Novinár John Rennie sa vyjadril, že počas súťaže Watson používal dáta iba z RAM, pretože práca s diskami by bola príliš pomalá pre ľudských súťažiacich.
Vďaka množstvu informácií, ku ktorým má prístup, dnes je využívaný experimentálne napr. pri pomoci lekárom pri diagnostikovaní rakoviny pľúc v nemocnici Memorial Sloan Kettering Cancer Center v meste New York. Bývalý šéf obchodného oddelenia, Manoj Saxena uvádza, že 90% sestričiek z oblasti využíva Watsona pri práci.
Využívať sa bude tiež napr. pri pomoci predpovedať počasie (ohlásené v auguste 2016).
Koncový používateľ môže využiť API Watsona ako chatbota, napr. na automatizovanú komunikáciu s klientmi. Obmedzená verzia tejto API je dostupná zdarma.

Softvér

Watson okrem iného používa vlastný softvér od IBM (IBM DeepQA), ďalej Apache UIMA (Unstructured Information Management Architecture). Systém je napísaný v rôznych jazykoch, zahŕňajúc Java, C++, alebo Prolog. Beží na architektúre SUSE Linux Enterprise Server 11 a pomocou Apache Hadoop rozdeľuje výpočty medzi jednotlivé hardvérové jednotky.

Hardvér

Systém beží na paralelných POWER7 procesoroch (pre architektúru IBM DeepQA). Dokopy obsahuje 90 kusov servera IBM Power 750, z ktorých každý používa 3.5 GHz POWER7 8-jadrový procesor, 4 vlákna na jadro. Toto nezahŕňa doplnkové I/O, sieťové či organizačné moduly. Systém má celkovo 2880 POWER7 procesorových vlákien a 16 terabajtov RAM. Podľa novinára Johna Rennieho, Watson dokáže spracovať 500 gigabajtov, tj. milión kníh za sekundu. Jeden z popredných zamestnancov IBM, Tony Pearson, odhaduje cenu za hardvér na 3 milióny $. V testoch Linpack dosiahol skóre 80 TFlop.
Kompresný pomer

Praktické hodnoty kompresného pomeru

Z dôvodov zabránenia detonačného spaľovania nie je kompresný pomer zážihových motorov väčší ako 10:1. Motory so snímačom detonačného spaľovania, elektronickou riadiacou jednotkou alebo ďalšími vylepšeniami môžu mať zvýšený kompresný pomer až do 14:1 (2013 Mazda 6).
U prepĺňaných zážihových motorov je kompresný pomer okolo 8.5:1, pretože časť kompresie pracovnej látky sa vykoná v dúchadle.
Vznetové motory majú kompresný pomer na úrovni 20:1 alebo aj vyšší. Sú založené na princípe, že vstreknuté palivo sa vznieti od kompresného tepla. Preto musí byť kompresný pomer vyšší ako u zážihových motorov. Horná hranica kompresného pomeru je daná ešte prijateľným zaťažením od tlakov vo valci motora.